Adrius au Augustus

> "Megsemmisítettem az Aratót."
>
>

> - Hajnalcsillag, 2. fejezet: Az L17L6363-as rab
>
>

**Adrius au Augustus**, ismertebb nevén a **Sakál** egy Arany, aki Nero au Augustus második fia, Virginia au Augustus ikertestvére és Claudius au Augustus öccse. A Sakál becenevét Lilath au Farantól kapta, amikor az Intézetben a túlélésért megette társait, amikor a katakombákban voltak.
Adrius egy bonyolult személyiség. Az emberekben nem látja az értéket, csak a céljait akarja elérni. Apja elismerésére vágyik a leginkább.

## Megjelenése

Piszkos szőke haja van. Jobb keze helyén csonk van, miután a Vörös lázadásban lefűrészeli azt, hogy Darrow elől elmenekülhessen.

## Személyisége

A nővéréhez hasonlóan Adriusnak is magas az intelligenciája, és rajong a politikáért. Igazán ügyes csaló és tervező, gyakran egy lépéssel jár az ellenfelei előtt. Hajlandó jelentős áldozatokat hozni, ha úgy látja, hogy eléri vele a célját. A nővérével ellentétben azonban ingatag, és időnként az érzelmei vezérlik a logika helyett. A hübrisz, gőg a legnagyobb gyengesége.
Adrius nem ugyanolyan hűséges a családjával szemben, mint a nővére. Csak addig hűséges, amíg az valamiféle jutalmat szolgál számára, ami élete nagy részében apja kegyének lehetősége volt. Adrius képmutatásnak nevezi az erkölcsöt. Virginia szerint Adrius az embereket nem embereknek tekinti, hanem csak egy zsák húsnak. Ennek ellenére vonzalomra és elismerésre vágyik. Apját egész életében bálványozza, végig arra vágyik, hogy elfogadja és büszke legyen rá. Adriust mélyen dühíti, hogy apja inkább egy "átfaragott Vöröset" választ örököséül őhelyette.
Adrius megszállottja azoknak az embereknek, akik bántalmazták őt, és azoknak is, akiknek elismerésére vágyik. Adrius megvédi azokat a dolgokat, amiket maga erejéből szerzett, vagy a nevével függenek össze, azonban ami veszéllyel fenyegeti, azzal kegyetlenül képes végezni. Ennek bizonyítéka, hogy bár van atombombája, a Marsot sosem bombázná le, azonban a Lunát igen, hogy meggyengítse az Uralkodót.

## Szerepe

* Vörös lázadás
* Arany háború
* Hajnalcsillag

Az Intézet kezdete után gyorsan a legjobbak közé húzta fel a Pluto Házát. A Jupiter Háza megtámadta Adriusékat, és ők a végső megsemmisülés elől a katakombáikba zárták magukat, ahol a túlélésért kénytelenek voltak megenni gyengébb társaikat. Később megpróbálta csapdába ejteni Darrow-t a Jupiter kastélyban, de saját csapdájába esett. Az elesett Jupiter Házának egyik katonájának álcázza magát, azonban Darrow rájön erre, és a késével Adrius karját az asztalhoz szögezi. Darrow azt ígéri, hogy elmehet, ha levágja a karját, amit a Sakál megtesz. A korrupt proktorok segítenek neki elmenekülni, miután meggyilkolja Paxot. A hegyekbe menekül Darrow elől, de ikernővére, Musztáng megtalálja, és kipeckelt szájjal, megkötözve és meztelenül Darrow elé viszi. Ezzel véget ér az Intézet, ahol Darrow lesz a főPrimus.

Elkezdi üzletemberként élni az életét. A kommunikáció-média 60% -át megvásárolja és irányítja. Mivel büszkén hordja sebeit, nem volt hajlandó új kart faragtatni magának. Adrius szövetkezik Darrow-val, mivel Darrow hírneve a béka feneke alá süllyedt. A Csúcson ő is részt vesz, azonban amikor a Bellona-Ház és Augustus-Ház között kitör a harc, apja örökösét, az adoptált Leto au Augustust súlyosan megsebesíti, ami miatt meg tudják ölni. A polgárháborúban úgy irányítja az eseményeket a Darrow vértjére felszerelt kamerákat felhasználva, hogy profitáljon belőle. Miután Darrow AcélEsőt zúdít Égeára, és elfoglalja azt, elkap pár Árész Fiai tagot. Az egyik elkapott azt mondja neki, hogy Darrow egy átfaragott Vörös, és eljön megmenteni őket. Sakál nem hisz neki, azonban amikor Darrow tényleg megjelenik, és a rabok valami véletlen folytán megszöknek, igaznak véli. Darrow Diadalnapja előtt már másoknak is elmondja a felfedezését. A Diadalkor Roque au Fabii Sakál és az Uralkodó parancsára elárulja Darrow-t, és beinjekciózza őt. A Sakál álcázott emberei felfedik magukat, és a Diadalon résztvevőket meggyilkolják. Sakál az apjára figyel. Elmeséli neki, hogy az elismerésére várt egész életében, és hogy ő a felelős Claudius haláláért. Nero kitagadja fiát, amiért Adrius főbe lövi őt.

Átveszi apja helyét, mint a Mars főKormányzója. A Diadal után három hónapig kínozza és vallatja Darrow-t, majd további kilenc hónapig bezárja egy fekete kis lyukba az ebedlőasztala alatt. Darrow-ért megérkezik Aja au Grimmus és Cassius au Bellona, hogy elvigyék az Uralkodó Húsfaragójához, Zanzibárhoz, és megfejtsék, hogyan lehetséges az, ami történt. Darrow megszökik tőle.
 Később Adrius elkapja Darrow nagybátyját, Narolt, és felveszi, ahogy kivégzi. A kivégzést később elküldi Darrow-nak.
 Miután Darrow serege elverte a Peremen a Kard Ármádiáját, Sakál erőit a Lunára viszi, mivel rájön Darrow tervére. Amikor Cassius megérkezik hozzá a lefegyverzett és megkötözött Darrow-val, a megkötözött Virginiával és Sevro holttestével, Sakál megkéri Cassiust, hogy elégtétel fejében vágja le Darrow kardforgató karját. Miután Cassius ezt megteszi, Adrius elteszi Darrow levágott karját trófeának. Az Uralkodó Bunkerében Darrow elkábítja a Sakált. Amikor felébred, látja, hogy Aja meghalt, Octavia meg az utolsókat rúgja. Szólni akar Lilathnak, hogy robbantsa fel az atomot, amit a Lunára telepítettek korábban, de Darrow kitépi a nyelvét.
 Miután Virginiát Uralkodóvá koronázzák, ikernővére halálra ítéli Adriust a tetteikét. A kivégzését a Lunán tarják, és a halálneme az akasztás. Virginia meghúzza Adrius lábát, hogy ne szenvedjen sokáig a gyenge gravitációban.

## Kapcsolatok

**Virginia au Augustus**

Virginia Adrius ikertestvére. Kiskorukban Adrius rengeteg rejtvényt adott neki, hogy megnézze, testvére elég okos-e a megoldásaikhoz. Ha Musztáng egy-egy rejtvényt túl hamar oldott meg, akkor később verte magát, és hülyének nevezte magát, mert túl könnyűre csinálta. Az anyjuk halála után Virginiát és Adriust az apjuk elválasztotta, ami hatására Adrius antiszociálissá vált.

**Lykosi Darrow**

Adrius és Darrow között nem a legfényesebb a kapcsolat. Adrius mindig is ellenfelét látja Darrow-ban. A büszkesége miatt nem pótoltatja a karját, amit Darrow miatt vágott le. Egy ideig szövetségesként bánik Darrow-val, azonban ez csak csel, hogy még jobban megismerje és még nagyobb kárt tudjon okozni benne a későbbiekben. Amint rájön, hogy Darrow hazudik kilétét illetően a gőgje miatt nem adja át az Uralkodónak, inkább az asztalába zárva kínozza. Adrius olyan természetű, hogy akik bántották őt, azokhoz ragaszkodik, így Darrow-hoz is egyfajta szempontból vonzódik.

**Nero au Augustus**

Adrius és Nero kapcsolata sosem volt az az igaza apa fia kapcsolat. Amíg Claudius, Adrius bátyja élt, addig apja szemében mintha nem is létezett volna. Bátyja halála után azonban szintén nem kapta meg azt a figyelmet apjától, amire vágyott. Mindig is felnézett rá, és az elismerését akarta, azonban ezt sosem kaphatott meg. Amint apja kitagadta ő, az érzései felül kerekedtek a józan eszén, és meggyilkolta apját.

## Idézetek

* "Ha adsz kölcsön egy almát is, belerakom a szájába, hogy olyan legyen, mint a malacpecsenye." - Vörös lázadás, 41. fejezet: A Sakál
* "Az emberek folyton tárgyalnak. Ezt nevezik úgy, hogy beszélgetés. Valakinek van valamije, tud valamit. Valaki más meg akar valamit." - Vörös lázadás, 41. fejezet: A Sakál
* "Csalj, vagy téged csalnak meg, nem?" - Vörös lázadás, 41. fejezet: A Sakál
* Egy kéz csak a parasztnak fontos. Egy Arany legékesebb szerszáma az agya. Ha jobb családból származnál, talán belátnád, hogy ez az áldozat nekem semmiség." - Vörös lázadás, 41. fejezet: A Sakál
* "Akkor keljünk fel együtt. Én leszek a jogar, te a szablya." - Arany háború, 8. fejezet: Szövetség
* "Én vagyok a kisfiad. Jó fiú voltam. Imádtalak, tiszteltelek, féltelek. Engedelmeskedtem. Megtanultam mindent, amit megköveteltél. Oda mentem, ahová küldtél. Mindent úgy tettem, ahogy te óhajtottad. És mégse voltam elég jó. - Arany háború, 51. fejezet: A Mars gyermeke